Publication: Magyar Közlöny
Issue: MK-2002-6 (Year: 2002, Number: 6)
Era: 1990-2004
Section: A vizsgáztatásnál a 26/2001. (VII. 27.) OM rendelet
Paragraph Index: 71

A vizsgáztatásnál a 26/2001. (VII. 27.) OM rendelet szerint kell eljárni. 1.1. Az írásbeli vizsga Az írásbeli vizsgán a szakképesítésért felelõs minisztérium által kiadott központi írásbeli tétel alapján a szakképesítés egészét átfogó összetett feladatot kell megoldani. A kérdések 60 százalékban szakmai (dohánytermesztés) technológiai ismeretekbõl, 20 százalékban növénytani, környezetvédelmi, alkalmazott mûszaki ismeretekbõl, további 20 százalékban pedig gazdálkodási, kereskedelmi és szervezési ismeretekbõl állnak. A technológiai kérdések egy-egy technológiai folyamat vagy mûvelet leírására, illetve az elvégzésükhöz szükséges elméleti alapismeretekre vonatkoznak, továbbá kiterjednek a minõség-ellenõrzési ismeretekre is. A növénytani, környezetvédelmi, valamint a mûszaki ismeretek a szakma gyakorlásához szükséges elméleti alapok ismeretét kérik számon. A gazdálkodási, kereskedelmi, szervezési kérdések szorosan kapcsolódnak a dohánykertész szakmához, tartalmazzák a szakma gyakorlásához szükséges szakmai számítási ismereteket is. Az írásbeli dolgozat értékeléséhez kiadott útmutató alkalmazásánál a következõ szempontokat kell figyelembe venni: — az adott téma kifejtésének teljességét, — a kapcsolódó mûszaki, ökonómiai, ökológiai, munkaés környezetvédelmi ismereteket, — a technológiai és mûszaki jellemzõk pontosságát és szakszerûségét, — az illusztrációk, rajzok szakmai helyességét és kivitelezését, — a szakmai számítások logikai menetét, a számítások és a becsült értékek pontosságát. 1.2. Gyakorlati vizsga A vizsga a következõ munkahelyekbõl áll: 1.2.1. A dohánytermesztési gyakorlati vizsga a teljesítmény mérésére is alkalmas, idõszerû technológiai mûveleteket tartalmaz, amit az ajánlott témakörök figyelembevételével a vizsgáztatásra jogosult intézmény határoz meg. A munkavégzés idõtartama: 60 perc. 1.2.2. Palántanevelõ berendezések felállítása és a munkatér kiképzése, technológiai mûveletek egy részének elvégzése. A munkavégzés idõtartama: 60 perc. 1.2.3. Dohányfajták megkülönböztetése, szárítási technológiák levezetésének imitálása vagy gyakorlati végrehajtása. A dohányválogatás megszervezése és végrehajtása. A munkavégzés idõtartama: 60 perc. 2002/6. szám 1.2.4. Munkagép beállítások, különbözõ dohánytermesztési gépek (bakháthúzó, ültetõ, permetezõ, öntözõ stb.) beállítása, karbantartása és mûködtetése. A munkavégzés idõtartama: 60 perc. A gyakorlati vizsgán a jelölt tételt húz. A munkáltatói jellegû vizsgafeladat teljesítményének mérésére alkalmas feladatot úgy kell meghatározni, hogy a tevékenység végzésére rendelkezésre álló egy-egy óra idõtartam alatt, az elvégzett munka minõsége és szakszerûsége is értékelhetõ legyen. 1.3. Szóbeli vizsga A szóbeli vizsgán a jelöltek kérdéseket húznak a következõ tantárgyakból központilag összeállított és kiadott tételsorból: Mezõgazdasági alapismeretek, Dohánytermesztés, Mûszaki ismeretek, Gazdálkodási-, vállalkozási- és jogi ismeretek, Munka-, környezet- és tûzvédelem, Kereskedelmi ismeretek. A tételek a vizsgatárgyak anyagrészei szerint nem kapcsolódnak össze. A vizsgázó külön lapon húzza az egyes tételeket. A szóbeli vizsgán az FVM által meghatározott tételeket kell alkalmazni.

Source: https://magyarkozlony.hu/hivatalos-lapok/29f5bea64fe4c682beaac897d99d478d613cb2fc/dokumentumok/6a1232e812ff4246566b52c453fe9f3292afa14b/letoltes